Na temelju članka 41. st. 1 Zakona o predškolskom odgoju i obrazovanju ( NN 10/97, 107/07 i 94/13) Upravno vijeće Dječjeg vrtića «MALIK» iz Viškova, Široli 1, OIB:\_\_\_\_\_\_\_\_\_\_\_\_\_\_\_\_\_\_\_ uz prethodnu suglasnost Osnivača Koljke Scoria iz Viškova, Široli 1 i Ankice Širola iz Viškova, Široli 1, na sjednici održanoj dana\_\_\_\_\_\_\_\_\_\_\_\_\_\_\_. god. donijelo je:

# **STATUT**

**DJEČJEG VRTIĆA «MALIK» Viškovo**

## OSNOVNE ODREDBE

***Članak 1.***

* 1. Ovaj Statut je osnovni opći akt Dječjeg vrtića „Malik“ (dalje u tekstu Dječji vrtić) kojim se uređuju statusna obilježja, odnosi osnivača i Dječjeg vrtića, djelatnost, trajanje programa i pružanje usluga, ustrojstvo, položaj i ovlasti Upravnog vijeća, Odgajateljskog vijeća, status roditelja, status radnika te druga važna pitanja za obavljanje djelatnosti i poslovanje Dječjeg vrtića.
	2. Dječji vrtić je predškolska javna ustanova koja je osnovana radi odgoja i obrazovanja te skrbi o djeci predškolske dobi i obavljanja drugih zadaća utvrđenih Zakonom o predškolskom odgoju i obrazovanju (dalje u tekstu: Zakon).

***Članak 2.***

* 1. Dječji vrtić obavlja slijedeće poslove kao javne ovlasti:
* upise djece u Dječji vrtić i ispise iz Dječjeg vrtića s vođenjem odgovarajuće dokumentacije,
* izdavanje potvrda i mišljenja,
* upisivanje podataka o Dječjem vrtiću u zajednički elektronički upisanik.

2.2. Kada Dječji vrtić u svezi sa poslovima iz stavka prvog ovog članka ili drugi poslovima

 koje obavlja kao javne ovlasti, odlučuje o pravu, obvezi ili pravnom interesu djeteta,

 roditelja ili skrbnika ili druge fizičke ili pravne osobe, dužan je postupati prema

 odredbama zakona koji uređuju opći upravni postupak.

***Članak 3.***

* 1. Naziv Dječjeg vrtića je: - Dječji vrtić «MALIK» sa sjedištem u Viškovu, Široli 1.

3.2. Osnivači Dječjeg vrtića ( u daljnjem tekstu Osnivač ) su Koljka Scoria,

OIB:\_\_\_\_\_\_\_\_\_\_\_\_\_\_\_\_\_ sa prebivalištem u Viškovu, Široli 1 i Ankica Širola, OIB:\_\_\_\_\_\_\_\_\_\_\_\_\_\_\_\_\_ sa prebivalištem u Viškovu, Široli 1.

***Članak 4.***

* 1. Naziv i sjedište iz članka 2. ovog Statuta Dječji vrtić može promijeniti samo odlukom Osnivača.
	2. Naziv Dječjeg vrtića mora biti istaknut na zgradi u kojoj je njegovo središte i na objektima u kojima obavlja svoju djelatnost.
	3. Natpisna ploča uz puni naziv Dječjeg vrtića mora sadržavati grb Republike Hrvatske i natpis Republika Hrvatska.

***Članak 5.***

5.1. U radu i poslovanju Dječji vrtić koristi:

1. jedan pečat s grbom Republike Hrvatske, okruglog oblika, promjera 38 mm. na kojem je uz rub ispisan naziv i sjedište Vrtića, a u sredini pečata nalazi se grb Republike Hrvatske.

2. jedan pečata okruglog oblika promjera 28 mm na kojim je polukružno uz obod i u sredini napisan naziv Dječjeg vrtića i polukružno uz obod sjedište.

3. jedan štambilj četvrtastog oblika, veličine 65x45 mm, na kojem je upisan naziv Dječjeg vrtića, te prostor za upisivanje evidencijskog broja i nadnevka primitka pisma.

* 1. Pečatom iz stavka 1. točke 1. ovog članka ovjeravaju se akti koje Dječji vrtić donosi u

okviru javnih ovlasti ili kao tijelo javne vlasti.

5.3. Pečat iz stavka 1. točke 2 ovog članka rabi se za redovito administrativno-

 financijsko poslovanje i ovjeravanje pismena koje nemaju obilježje akata iz stavka 2.

 ovog članka.

* 1. Štambilj iz stavka 1. točke 3. rabi se za uredsko poslovanje Dječjeg vrtića.
	2. O uporabi i čuvanju pečata i štambilja odlučuje Ravnatelj.

**ZASTUPANJE I PREDSTAVLJANJE**

***Članak 6.***

* 1. Dječji vrtić predstavlja i zastupa Ravnatelj.
	2. Ravnatelj organizira i vodi rad i poslovanje Dječjeg vrtića, predstavlja i zastupa Dječji

 vrtić, te poduzima sve pravne radnje u ime i za račun Dječjeg vrtića sukladno ovom

 Statutu, Ugovoru osnivača o osnivanju Dječjeg vrtića i pozitivnim pravnim propisima.

6.3. Ravnatelj Dječjeg vrtića ima sve ovlasti u pravnom prometu u sklopu djelatnosti

 upisanih u sudski registar uz slijedeća ograničenja:

* Ravnatelj Dječjeg vrtića ne može stjecati, opterećivati i otuđivati nekretnine i drugu imovinu Dječjeg vrtića preko iznosa od 10.000,00 (deset tisuća) kuna. Za stjecanje, opterećivanje i otuđivanje nekretnina i druge imovine Dječjeg vrtića preko 10.000,00 (deset tisuća) kuna Ravnatelj Dječjeg vrtića mora pribaviti suglasnost Osnivača;
* Ravnatelj Dječjeg vrtića ne smije nastupati kao druga ugovorna strana i sa Dječjim vrtićem zaključivati ugovore, u svoje ime i za svoj račun, u svoje ime i za račun druge osobe ili u ime i za račun drugih osoba. Za zaključivanje ovih ugovora Ravnatelju Dječjeg vrtića potrebita je posebna ovlast Osnivača.

***Članak 7.***

* 1. Ravnatelj može dati punomoć drugoj osobi da zastupa Dječji vrtić u pravnom prometu

 u granicama svojih ovlasti, sukladno Zakonu o obveznim odnosima.

* 1. Ravnatelja Dječjeg vrtića, u slučaju privremene spriječenosti u obavljanju

 ravnateljskih poslova, zamjenjuje osoba iz reda članova Odgojiteljskog vijeća.

* 1. U slučaju spora između Dječjeg vrtića i Ravnatelja, Dječji vrtić zastupa predsjednik

 Upravnog vijeća ili osoba koju on pismeno opunomoći

**IMOVINA DJEČJEG VRTIĆA I**

**ODGOVORNOST ZA NJEGOVE OBVEZE**

***Članak 8.***

* 1. Imovinu Dječjeg vrtića čine stvari, prava i novčana sredstva.
	2. Imovinom raspolaže Dječji vrtić pod uvjetima i na način propisan Zakonom i drugim

 propisima donesenim na temelju Zakona i ovim Statutom.

* 1. Imovinu Dječjeg vrtića čine sredstva za rad koja su pribavljena od Osnivača, stečena

 pružanjem usluga ili pribavljena iz drugih izvora sukladno Zakonu.

***Članak 9.***

* 1. Ako Dječji vrtić u obavljanju svoje djelatnosti ostvari dobit, dužan je upotrebljavati tu

 dobit za obavljanje i razvoj svoje djelatnosti sukladno Zakonu.

* 1. O raspodjeli dobiti Dječjeg vrtića odlučuje Osnivač sukladno Zakonu.
	2. Za obveze u pravnom prometu Dječji vrtić odgovara cjelokupnom svojom imovinom.

**ODNOSI VRTIĆA I OSNIVAČA**

***Članak 10.***

10.1. Upravno vijeće Dječjeg vrtića ne može bez suglasnosti Osnivača:

* steći, opteretiti ili otuđiti nekretninu
* steći, opteretiti ili otuđiti pokretnu imovinu pojedinačne vrijednosti koja prelazi 1.000,00 (tisuću) kuna;
* dati u zakup i podzakup prostore Dječjeg vrtića;
* mijenjati namjenu objekata i prostora;
* promijeniti djelatnost;
* udružiti se u zajednice ustanova;
* osnivati drugu pravnu osobu.

**DJELATNOST DJEČJEG VRTIĆA**

***Članak 11.***

11.1. Dječji vrtić obavlja djelatnost predškolskog odgoja i obrazovanja, te skrbi o djeci rane

 i predškolske dobi. U okviru ove djelatnosti u Dječjem vrtiću će se ostvarivati

 slijedeći programi:

* redoviti program njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima (u daljnjem tekstu: redoviti programi);
* program predškole;
* programi ranog učenja stranih jezika i drugi programi umjetničkog, kulturnog i sportskog sadržaja (u daljnjem tekstu: kraći programi).

Ove djelatnosti Dječji vrtić obavlja kao javnu službu.

11.2. Dječji vrtić može izvoditi i druge programe u skladu s potrebama djece i zahtjevima

 roditelja, sukladno odredbama Državnog pedagoškog standarda predškolskog

 odgoja i obrazovanja.

11.3. Na programe iz ovog članka suglasnost daje Ministarstvo znanosti, obrazovanja i

 sporta.

11.4. Djelatnost iz ovog članka Dječji vrtić obavlja na temelju nacionalnog kurikuluma kao

 i godišnjeg plan i programa rada i kurikuluma Dječjeg vrtića koje donosi Upravno

 vijeće Dječjeg vrtića najkasnije do 30. rujna tekuće pedagoške godine.

11.5. Godišnjim planom i programom rada utvrđuju se programi odgojno-obrazovnog rada,

 programi zdravstvene zaštite, higijene i prehrane, programi socijalne skrbi, drugi

nositelji programa koje Dječji vrtić ostvaruje u dogovoru sa roditeljima djece, način i

nositelji ostvarivanja programa te ostala pitanja važna za obavljanje djelatnosti.

11.6. Kurikulumom Dječjeg vrtića utvrđuju se programi, namjena programa, nositelji

 programa, način ostvarivanja programa, vremenik aktivnosti programa i način

 vrednovanja.

11.7. Dječji vrtić dužan je Osnivaču dostaviti godišnji plan i program rada te izvješće o

 njihovom ostvarivanju kao i kurikulum Dječjeg vrtića.

***Članak 12.***

12.1. U Dječjem vrtiću se ostvaruje program zdravstvene zaštite, higijene i pravilne

 prehrane djece koji utvrđuje ministar zdravstva.

12.2. U Dječjem vrtiću se ostvaruje program socijalne skrbi koji utvrđuje ministar rada i

 socijalne skrbi.

***Članak 13.***

13.1. Ustroj i provedba odgojno obrazovnog rada provodi se na temelju Nacionalnog

 kurikuluma za predškolski odgoj i obrazovanje koji donosi ministar nadležan za

 obrazovanje.

**UPISI DJECE U VRTIĆ**

***Članak 14.***

14.1. Dječji vrtić upisuje djecu u odgojno - obrazovne programe prema planu upisa i odluci

 o upisu.

14.2. Plan upisa donosi Upravno vijeće za pedagošku godinu, uz suglasnost Osnivača.

14.3. Odluka o upisu sadrži:

* uvjete upisa u Dječji vrtić
* rokove sklapanja ugovora
* iznos nadoknade za usluge Dječjeg vrtića
* ostale podatke važne za upis djece i pružanje usluga.

***Članak 15.***

15.1. Odluku o upisu djece Dječji vrtić objavljuje na svojim mrežnim stranicama i oglasnoj

 ploči.

**UNUTARNJE USTROJSTVO I NAČIN RADA**

***Članak 16.***

16.1. Unutarnjim ustrojstvom osigurava se racionalan i djelotvoran rad Dječjeg vrtića u cilju ostvarivanja djelatnosti predškolskog odgoja.

* 1. Unutarnjim ustrojstvom Dječjeg vrtića povezuju se svi oblici rada i djelatnosti prema

vrsti i srodnosti programa i poslova, kako bi se ostvarili primjereni rezultati rada u procesu predškolskog odgoja djece, primjereno zadovoljavanje njihovih potreba i interesa, te rad Dječjeg vrtića kao ustanove.

* 1. Pravilnikom o unutarnjem ustrojstvu i načinu rada Dječjeg vrtića pobliže se uređuje

 ustrojstvo, radna mjesta u Dječjem vrtiću i rad Dječjeg vrtića.

* 1. Pravilnik o unutarnjem ustrojstvu donosi Upravno vijeće uz prethodnu suglasnost

 Osnivača.

***Članak 17.***

* 1. Dječji vrtić ostvaruje svoju djelatnost kroz različite programe i to:
* 10 satni program
* 6 satni program
* kraće specijalizirane programe
	1. Svi programi koji se provode moraju biti odobreni od nadležnih tijela.

***Članak 18.***

* 1. Programi Dječjeg vrtića organiziraju se u skladu s potrebama djeteta i roditelja, te

 radnim vremenom roditelja.

* 1. Dječji vrtić obavlja djelatnost u okviru petodnevnog radnog tjedna.
	2. Rad s djecom ustrojava se prema potrebama korisnika.
	3. Radno vrijeme Dječjeg vrtića utvrđuje Ravnatelj uz prethodnu suglasnost Osnivača.

***Članak 19.***

19.1. Vrtiću se rad s djecom provodi u vrtićkim odgojnim skupinama djece od navršene

 treće godine života do godine prije polaska u osnovnu školu.

19.2. Broj djece u odgojnim skupinama, dob djece u odgojnim skupinama te normativi

 neposrednog rada odgojitelja u skupini određuje se prema provedbenim propisima

 donesenim temeljem Zakona o predškolskom odgoju i obrazovanju i prema Državnom

 pedagoškom standardu predškolskog odgoja i obrazovanja.

**TIJELA UPRAVLJANJA**

**1. *Upravno vijeće***

***Članak 20.***

* 1. Dječjim vrtićem upravlja Upravno vijeće u granicama odredbi ovog Statuta.
	2. Upravno vijeće sastoji se od 5 članova – predsjednika i četiri člana.
	3. Upravno vijeće čine:
* jedan odgojitelj ili stručni suradnik, izabran iz reda radnika Dječjeg vrtića,
* jedan roditelj izabran iz reda korisnika usluga,
* tri člana koje imenuje Osnivač iz reda javnih radnika.
	1. Mandat članova Upravnog vijeća traje 4 godine i mogu biti ponovno imenovani.

***Članak 21.***

* 1. Nakon imenovanja i izbora članova Upravnog vijeća saziva se prva (konstituirajuća)

 sjednica novoizabranog Upravnog vijeća.

* 1. Prvu sjednicu novoizabranog Upravnog vijeća saziva Ravnatelj.
	2. Ravnatelj predsjeda konstituirajućoj sjednici do izbora predsjednika.
	3. Način rada te način izbora članova Upravnog vijeća uređuje se Poslovnikom o radu

 Upravnog vijeća, sukladno Zakonu.

 ***Članak 22.***

* 1. Za predsjednika i zamjenika predsjednika Upravnog vijeća može biti izabran svaki

član Upravnog vijeća.

* 1. Predsjednik i zamjenik predsjednika Upravnog vijeća biraju se na četiri godine.
	2. O kandidatima za predsjednika i zamjenika predsjednika Upravnog vijeća članovi

Upravnog vijeća glasuju javno dizanjem ruku.

* 1. Za predsjednika i zamjenika predsjednika izabran je kandidat koji je dobio većinu

 glasova ukupnog broja članova Upravnog vijeća.

* 1. Nakon izbora, predsjednik nastavlja presjedati sjednicom.

***Članak 23.***

* 1. Članu Upravnog vijeća prestaje mandat:
1. istekom vremena na koje je izabran,
2. ako sam zatraži razrješenje,
3. član imenovan od Osnivača ako bude razriješen odlukom Osnivača,
4. član izabranom iz reda odgojitelja ako mu prestane radni odnos u Dječjem vrtiću,
5. član predstavnika roditelja ako više ne koristi usluge Dječjeg vrtića.
6. ako privremeno ili trajno ne može izvršavati obveze člana
7. ako tijelo koje ga je izabralo u Upravno vijeće nije zadovoljno njegovim radom u Upravnom vijeću.
	1. Odluku o razrješenju donosi tijelo koje je izabralo člana Upravnog vijeća, javnim

glasovanjem, većinom glasova nazočnih.

* 1. U slučaju prestanka mandata pojedinog člana Upravnog vijeća, na njegovo mjesto

imenuje se ili bira novi član u roku od 30 dana, kojem članu mandat traje do isteka mandata člana na čije je mjesto imenovan ili izabran.

* 1. Način rada Upravnog vijeća uređuje se Poslovnikom o radu Upravnog vijeća.

***Članak 24.***

* 1. Upravno vijeće Dječjeg vrtića donosi na prijedlog Ravnatelja:
* Statut i Pravilnik o unutarnjem ustrojstvu i načinu rada Dječjeg vrtića uz suglasnost Osnivača,
* druge opće akte utvrđene ovim Statutom i zakonom uz suglasnost Osnivača,
* kurikulum Dječjeg vrtića,
* financijski plan i financijska izvješća Dječjeg vrtića uz suglasnost Osnivača,
* izvješće o radu Dječjeg vrtića
* odluke i zasnivanju i prestanku radnog odnosa radnika
* odluku o upisu djece i o mjerilima upisa uz suglasnost Osnivača
* odluku o stjecanju, opterećenju i otuđenju nekretnina Dječjeg vrtića pod uvjetima iz akta o osnivanju Dječjeg vrtića i uvjetima iz ovog Statuta, uz suglasnost Osnivača.
	1. Upravno vijeće Dječjeg vrtića predlaže Osnivaču:
* plan upisa djece za pedagošku godinu,
* odluku o stjecanju, opterećivanju ili otuđivanju nekretnina,
* odluku o stjecanju, opterećivanju ili otuđivanju pokretne imovine pojedinačne vrijednosti preko 1.000,00 kn,
* odluku o davanju u zakup ili podzakup objekata i prostora Dječjeg vrtića ili mijenjanju namjene objekata i prostora,
* način raspodjele dobiti za obavljanje i razvoje djelatnosti Dječjeg vrtića,
* imenovanje i razrješenje Ravnatelja Dječjeg vrtića
* primjenu naziva i sjedišta Dječjeg vrtića,
* statusne promjene Dječjeg vrtića.
	1. Upravno vijeće Dječjeg vrtića odlučuje:
* o žalbama roditelja odnosno skrbnika djece,
* o pojedinačnim pravima radnika u drugom stupnju, ako zakonom ili drugim propisom nije drugačije propisano.
	1. Upravno vijeće Dječjeg vrtića razmatra:
* predstavke i prijedloge građana od interesa za rad Dječjeg vrtića,
* rezultate odgojno obrazovnog rada u Dječjem vrtiću.
	1. Upravno vijeće Dječjeg vrtića predlaže Ravnatelju:
* mjere u cilju ostvarivanja politike poslovanja Dječjeg vrtića,
* osnovne smjernice za rad i poslovanje Dječjeg vrtića.
	1. Upravno vijeća imenuje osobu iz reda članova Odgojiteljskog vijeća koja zamjenjuje

Ravnatelja Dječjeg vrtića u slučaju njegove privremene spriječenosti u obavljanju ravnateljskih poslova.

* 1. Upravno vijeće razmatra i odlučuje o drugim pitanjima u skladu sa Zakonom, ovim

Statutom i drugim općim aktima Dječjeg vrtića.

***Članak 25.***

* 1. Upravno vijeće može pravovaljano odlučivati ako je na sjednici nazočna najmanje

 polovica članova Upravnog vijeća.

* 1. Upravno vijeće odluke donosi natpolovičnom većinom glasova svih članova Upravnog

 vijeća.

* 1. Odluke Upravnog vijeća potpisuje predsjednik.

***Članak 26.***

* 1. U radu Upravnog vijeća sudjeluje bez prava odlučivanja Ravnatelj Dječjeg vrtića.
	2. Sjednicama Upravnog vijeća mogu biti nazočne i druge osobe koje pozovu

 predsjednik vijeća i ravnatelj Dječjeg vrtića ili se pozovu prema zaključku Upravnog

 vijeća.

1. ***Ravnatelj***

***Članak 27.***

27.1. Ravnatelj je poslovodni i stručni voditelj Dječjeg vrtića te odgovara za zakonitost rada.

* 1. Ravnatelj organizira i vodi rad i poslovanje Dječjeg vrtića i obavlja raspored radnika,

 predlaže Upravnom vijeću plan i program rada te kurikulum Dječjeg vrtića, provodi

 odluke Upravnog vijeća, donosi samostalno odluke u svezi s radom i poslovanjem

 Dječjeg vrtića iz svog djelokruga, predlaže Upravnom vijeću odluke o zasnivanju i

 prestanku radnog odnosa radnika, potpisuje ugovore o radu i druge akte Dječjeg

 vrtića, odobrava službena putovanja i druga odsustvovanja s rada podnosi prijedloge i

 sva izvješća Upravnom vijeću i Osnivaču sukladno odredbama ovog Statuta, predlaže

 Upravnom vijeću financijski plan nakon pribavljene suglasnosti Osnivača, osniva

 stručne skupine kao pomoćna tijela u radu Dječjeg vrtića te obavlja i druge poslove

 utvrđene Zakonom, Zakonom o ustanovama, ovim Statutom i drugim općim aktima

 Dječjeg vrtića.

 U obavljanju poslova iz stavka 1. i 2. ovog članka Ravnatelj je ograničen odredbama

 članka 6. i 7.. ovog Statuta.

***Članak 28.***

* 1. Ravnatelj se bira na četiri godine.
	2. Ravnatelja imenuje i razrješava Osnivač na temelju prijedloga Upravnog vijeća.
	3. Ista osoba može se ponovno izabrati za Ravnatelja.

***Članak 29.***

* 1. Za ravnatelja Dječjeg vrtića može biti imenovana samo osoba koja ispunjava uvjete za

 odgojitelja ili stručnog suradnika, te ima najmanje 5 godina radnog staža u djelatnosti

 predškolskog odgoja i ističe se stručnim radom i sposobnostima organiziranja rada u

 vrtiću.

***Članak 30.***

* 1. Ravnatelja imenuje Osnivač Dječjeg vrtića na prijedlog Upravnog vijeća Dječjeg

 vrtića.

* 1. Ukoliko Upravno vijeće odluči raspisati natječaj, pa se na raspisani natječaj nitko ne

 prijavi, odnosno ukoliko se nitko od prijavljenih ne izabere, do imenovanja

 Ravnatelja Osnivač će imenovati vršitelja dužnosti Ravnatelja, ali najdulje na vrijeme

 od godinu dana.Za vršitelja dužnosti Ravnatelja može biti imenovana osoba koja

 ispunjava uvjete za Ravnatelja Dječjeg vrtića.

***Članak 31.***

* 1. Ravnatelj se razrješava istekom mandata.
	2. Ravnatelj može biti razriješen i prije isteka mandata, sukladno Zakonu o ustanovama, u

 slijedećim slučajevima:

* ako to Ravnatelj osobno zahtjeva,
* ako nastane neki od razloga koji po posebnim propisima ili propisima kojima se uređuju radni odnosi dovode do prestanka radnog odnosa,
* ako u svom radu krši propise i opće akte Dječjeg vrtića ili ako neopravdano ne izvršava odluke Upravnog vijeća ili postupa u suprotnosti s njima,
* ako svojim nesavjesnim ili nepravilnim radom prouzroči Dječjem vrtiću štetu, zanemaruje ili nemarno obavlja svoju dužnost tako da nastane ili bi moglo nastati pogoršano stanje pri obavljanju djelatnosti.
	1. U slučajevima iz alineje 3 i 4, stavka 2. ovog članka, prije donošenja odluke o

 razrješenju, Ravnatelju se mora dati mogućnost da se izjasni o razlozima za

 razrješenje.

* 1. Odluku o razrješenju Ravnatelja donosi Osnivač Dječjeg vrtića na prijedlog Upravnog

 vijeća.

* 1. U slučaju razrješenja Ravnatelja, Upravno vijeće će u roku od 60 dana od dana

 imenovanja v.d. ravnatelja raspisati natječaj za imenovanje ravnatelja.

***3. Odgojiteljsko vijeće***

***Članak 32.***

* 1. Stručno tijelo Dječjeg vrtića je Odgojiteljsko vijeće koje čine svi odgojitelji, stručni

 suradnici, zdravstveni djelatnici koji ostvaruju program predškolskog odgoja u vrtiću.

* 1. Odgojiteljsko vijeće:
* brine o uspješnom ostvarivanju zadaća njege, odgoja i zaštite djece;
* izrađuje i predlaže Upravnom vijeću izvedbeni odgojno zdravstveni program;
* sudjeluje u izradi programa rada Dječjeg vrtića i daje mišljenje o planu i programu razvoja Dječjeg vrtića;
* brine o ostvarivanju programa rada i unapređivanju cjelokupnog odgojno obrazovnog i zdravstvenog rada;
* odlučuje o drugim stručnim pitanjima i obavlja druge poslove utvrđene Zakonom, aktima donesenim na temelju Zakona, ovim Statutom i drugim općim aktima Dječjeg vrtića.

***Članak 33.***

* 1. Odgojiteljsko vijeće radi na sjednicama.
	2. Odgojiteljsko vijeće saziva i njime rukovodi Ravnatelj.
	3. U slučaju nenazočnosti Ravnatelja, radom Odgojiteljskog vijeća rukovodi osoba koju

on ovlasti.

* 1. Odgojiteljsko vijeće donosi odluke većinom glasova ukupnog broja članova ako

 Zakonom nije propisana kvalificirana većina.

***Članak 34.***

* 1. Na sjednici Odgojiteljskog vijeća vodi se zapisnik.
	2. Zapisnik obvezatno sadrži podatke o broju nazočnih, odluke i zaključke koji su

 doneseni, izdvojena mišljenja i drugo.

**RODITELJI ODNOSNO SKRBNICI DJECE**

***Članak 35.***

* 1. Radi što uspješnijeg ostvarivanja ciljeva predškolskog odgoja Dječji vrtić surađuje s

 roditeljima odnosno skrbnicima djece korisnika usluga.

* 1. Suradnja Dječjeg vrtića s roditeljima odnosno skrbnicima djece ostvaruje se putem

 individualnih razgovora, sastanka skupine roditelja i na drugi način.

**RADNICI**

***Članak 36.***

36.1. Radnici Dječjeg vrtića su odgojitelji, stručni suradnici te drugi stručni

(administrativno-tehnički) i pomoćni radnici.

***Članak 37.***

* 1. Odgojitelji i stručni suradnici mogu u Dječjem vrtiću biti osobe koje imaju

 odgovarajući stupanj i vrstu stručne spreme i koji mogu izvoditi odgojno-obrazovni

 rad s djecom na hrvatskom jeziku i latiničnom pismu.

* 1. Drugi radnici mogu biti osobe koje ispunjavaju potrebite uvjete za poslove koje

 obavljaju.

* 1. Nazivi radnih mjesta, uvjeti za obavljanje poslova radnog mjesta te popis i opis

 poslova radnog mjesta utvrđeni su Sistematizacijom radnih mjesta koja je sastavni dio

 Pravilnika o unutarnjem ustrojstvu i načinu rada Dječjeg vrtića.

***Članak 38.***

38.1. Odgojitelji i stručni suradnici obvezni su unaprjeđivati pedagošku praksu kroz

 stručno usavršavanje utvrđeno godišnjim planom i programom, te kontinuirano

 praćenje znanstvenih dostignuća.

38.2. Odgojitelji i stručni suradnici dužni su prijaviti policiji ili ovlaštenom državnom

 odvjetniku za počinitelje nasilja u obitelji djeteta za koje su saznali u obavljanju svojih

 poslova.

***Članak 39.***

* 1. Radni odnos u Dječjem vrtiću zasniva se ugovorom o radu na temelju natječaja,

sukladno Zakonu te aktima Dječjeg vrtića.

* 1. Odluku o objavi natječaja donosi Upravno vijeće.

**PLANIRANJE I FINANCIRANJE POSLOVANJA**

***Članak 40.***

* 1. Financijsko poslovanje Dječjeg vrtića obavlja se u skladu s Zakonom i drugim

 propisima.

* 1. Vođenje računovodstvenog i knjigovodstvenog poslovanja, evidencija financijskog

 poslovanja i sredstava obavlja se u skladu sa Zakonom i propisima donesenim na

 temelju Zakona.

***Članak 41.***

* 1. Dječji vrtić ostvaruje prihode iz sredstava Osnivača, prodajom usluga na tržištu kao i

 iz drugih izvora u skladu sa Zakonom.

* 1. Dječji vrtić naplaćuje uslugu od roditelja odnosno skrbnika za djecu koja pohađaju

 Dječji vrtić odnosno od drugih izvora temeljem Odluke predstavničkog tijela jedinice

 lokalne samouprave na kojem djeca imaju prebivalište.

**JAVNOST RADA**

***Članak 42.***

* 1. Rad Dječjeg vrtića je javan.

 Dječji vrtić je dužan putem mrežnih stranica, oglasne ploče ili na drugi odgovarajući

 način informirati javnost o organizaciji rada, uvjetima i načinu ostvarivanja programa

 rada, cijenama usluga, radom Dječjeg vrtića kao javne ustanove te drugim

 informacijama sukladno propisima koje uređuje pravo na pristup informacijama.

* 1. Informacije i podatke o obavljanju djelatnosti ili uvid u dokumentaciju Dječjeg

 vrtića sredstvima javnog priopćavanja i drugim pravnim osobama može dati samo

 Ravnatelj ili zaposlenik Dječjeg vrtića kojeg Ravnatelj za to ovlasti.

* 1. Dječji vrtić će uskratiti davanje informacija odnosno uvid u dokumentaciju ako je ona

 Zakonom ili Statutom određena kao službena, poslovna, znanstvena ili umjetnička

 tajna te kad se odnosi na osobne podatke fizičkih osoba i djece korisnika usluga

 Dječjeg vrtića.

**POSLOVNA TAJNA**

***Članak 43.***

* 1. Poslovnom tajnom smatraju se dokumenti koje Ravnatelj proglasi poslovnom tajnom,

 podaci koje nadležno tijelo kao povjerljive priopći Dječjem vrtiću, mjere i način

 postupanja u slučaju nastanka izvanrednih okolnosti, dokumenti koji se odnose na

 obranu, plan fizičke i tehničke zaštite zaposlenika i imovine Dječjeg vrtića i druge

 isprave i podaci čije bi priopćavanje neovlaštenoj osobi bilo protivno interesima

 Dječjeg vrtića i njegovog Osnivača.

* 1. Profesionalnom tajnom smatra se sve što odgojitelj, stručni suradnici i zdravstveni

 djelatnici, kao i drugi zaposlenici Dječjeg vrtića saznaju o djeci, njihovim roditeljima

 i skrbnicima, te čije bi iznošenje u javnost moglo nanijeti štetu djeci, njihovim

 roditeljima i skrbnicima.

* 1. Podatke koji se smatraju profesionalnom i poslovnom tajnom dužni su čuvati svi

 zaposlenici Dječjeg vrtića bez obzira na koji su način saznali za te podatke i isprave.

 Obveza čuvanja poslovne tajne traje i nakon prestanka radnog odnosa u Dječjem

 vrtiću.

* 1. Podaci iz ovog članka mogu se dati samo osobama koje su po Zakonu ovlaštene

 prikupljati iste.

**NADZOR**

***Članak 44.***

* 1. Nadzor nad radom Dječjeg vrtića provodi se sukladno članku 44. Zakona o

 predškolskom odgoju i obrazovanju.

 **OPĆI I POJEDINAČNI AKTI VRTIĆA**

***Članak 45.***

45.1. Dječji vrtić ima ove opće akte:

* statut
* pravilnik o unutarnjem ustrojstvu i načinu rada
* pravilnik o zaštiti na radu
* pravilnik o zaštiti od požara
* pravilnik o zaštiti i obradi arhivskog i registraturnog gradiva
* poslovnik o radu Upravnog vijeća

45.2. Statut i Pravilnik o unutarnjem ustrojstvu donosi Upravno vijeće uz prethodnu

 suglasnost Osnivača.

***Članak 46.***

46.1. Opći akti objavljuju se na oglasnoj ploči Dječjeg vrtića.

46.2. Opći akti stupaju na snagu osmog dana od dana objave na oglasnoj ploči Dječjeg

 vrtića.

46.3. Opći akti ne mogu se iznositi izvan prostora Dječjeg vrtića.

***Članak 47.***

* 1. Pojedinačne akte kojima se uređuju pojedina prava i interesi djece, roditelja, radnika

 i građana, donose upravno vijeće, ravnatelj i drugi ovlašteni radnici.

* 1. Pojedinačni akti stupaju na snagu i izvršavaju se nakon donošenja, osim ako je

 provođenje tih akata uvjetovano konačnošću akta, nastupom određenih činjenica ili

 istekom određenog roka.

**ZAVRŠNE ODREDBE**

***Članak 48.***

* 1. Tumačenje odredbi ovog Statuta daje Upravno vijeće.
	2. Izmjene i dopune Statuta provode se na način i po postupku utvrđenom za njegovo

 donošenje.

***Članak 49.***

49.1. Suglasnost na ovaj Statut donio je Osnivač svojom odlukom od \_\_\_\_\_\_\_\_\_\_\_\_\_\_

49.2. Ovaj Statut stupa na snagu osmog dana od dana objave na oglasnoj ploči Dječjeg

 vrtića.

***Članak 50.***

50.1. Stupanjem na snagu ovog Statuta prestaje važiti Statut Dječjeg vrtića od

 \_\_\_\_\_\_\_\_\_\_\_\_\_\_. god.

PREDSJEDNIK UPRAVNOG

 VIJEĆA

Ovaj Statut objavljen je na oglasnoj ploči Dječjeg vrtića dana \_\_\_\_\_\_\_\_\_\_\_\_\_\_\_\_. god., a stupio je na snagu dana \_\_\_\_\_\_\_\_\_\_\_\_\_\_\_\_\_\_. god.

RAVNATELJ DJEČJEG

 VRTIĆA

Viškovo, \_\_\_\_\_\_\_\_\_\_\_\_\_\_\_\_\_\_\_\_\_\_. god.